આ જુનિયરનાં પુણ્ય પૂરાં થતાં તે સિનિયરનો વિજય થાય. તે જુનિયર મૃત્યુ પામે અથવા સ્થાન પરિવર્તન પામે તો પણ દ્વેષનાં બીજ સિનિયરે જેટલા કટુભાવથી વાવ્યાં હશે તે ભાવના કારણે બીજા અથવા કોઇક ભવમાં તે જુનિયર પેલા સિનિયરને ત્યાં પુત્ર કે પુત્રી સ્વરૂપે અથવા લૂલા કે લંગડા સ્વરૂપે અથવા માથાભારે વહુ બનીને પેલા સિનિયરને ત્યાં પોતાનાં ઋણાનુબંધ કાપવા આવે છે. હવે જે કટુભાવ, જે ધમપછાડા પેલા દુષ્ટે કર્યા હોય તે ધમપછાડા, કટુભાવ સાથે પેલો જુનિયર તેના પુત્ર કે પુત્રીરૂપે કે માથાભારે વહુ બની પેલાનો ભવ એવો બગાડે છે કે તેના અનેક જન્મો બગડે.